Deg tezrawt-nneɣ neɛreḍ ad d-nexdem tasleḍt i wungal n Ḥusin Luni “Tfuk ur tfuk ara” i yesɛan 72 n yisebtaren, deg-s neɛreḍ ad nefk tiririt ɣef yisteqsiyen id nefkka deg tezrawtnneɣ, imi leqdic-nneɣ yewwi-d ɣef yiwet n tewsit tamaynut n tsekla deg tira n wungal, iwakken ad yeṣṣiweḍ unelmad ad yexdem tazrawt lqayen i wungal, ilaq-as ad yesɛu allalen n usefruri n unagraw n uwadem yettwaknan i umeskar ɣef yiḥricen d yiferdisen.